## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 24.10.2019.

***Møtested: Kommunstyresalen.***

***Tid:***  1930 - 2100

*Disse møtte fra styret:*

**Sørli fjellstyre**: Grete Bruce, Kåre Totland, Lillian Bergli, Jon Andreas Stenfjell og Odd H. Totland.

**Nordli fjellstyre:** Arnodd Lillemark, Ken Thomas Walinder og Hilde Kveli

Forfall Tove Ingulfsvann. Gunn Anita Totland kunne ikke møte.

Forfall: Frode Holand. Rita Tangen møtte som vara.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad

Arnodd Lillemark ledet møtet. Innkalling og sakliste ble enstemmig godkjent.

Møteprotokoll fra styremøte den 03.09.2019 ble enstemmig godkjent.

|  |  |
| --- | --- |
| **Sak nr.**  **L 16/2019** | REFERATER |
|  | Vedtak: Referater tas til etterretning. |
| **Sak nr.**  **L 17/2019** | Evaluering av småviltjakta pr. 15. oktober 2019. |
|  | Styrets vurdering: Styreleder innledet med å orientere om de grep som ble tatt i starten av oktober, i forbindelse med et uventet høyt kortsalg i mange jaktfelt.  Tord Åberg innledet med en presentasjon om effekter og konsekvenser av bruk av ulike nivå på baglimit/dagskvoter.  Etter diskusjon var et enstemmig styre enig i saksbehandlers forslag til vedtak, med følgende tilleggsforslag fra Lillian Bergli:  Administrasjon gis myndighet til å tilpasse fangstreguleringer løpende utover sesongen, både i tid og rom. Vedtak: Fjellstyrene i Lierne innfører følgende nye jaktreguleringer fra 25. oktober 2019:  A. Det åpnes opp for fritt kortsalg fra 25.oktober til siste februar.  B. Bag limit:  *Jaktfeltene Lifjellet, Guslia-Fossdalen-Lakavatnet, Blåfjella og Langlia-Finnhuslia:*   * Det kan felles inntil 3 ryper (lirype og/eller fjellrype) pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 4 ryper (lirype og/eller fjellrype) pr. jeger per dag. * Det kan felles maksimalt 2 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 3 skogsfugl pr. jeger pr. dag.   *Jaktfeltene Muru og Arvaslia-Tjønndalen:*   * Det kan felles inntil 3 ryper, hvorav 2 kan være lirype, pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 4 ryper, hvorav 2 kan være lirype, pr. jeger per dag. * Det kan felles maksimalt 2 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 3 skogsfugl pr. jeger pr. dag.   C. Snarefangst:  Snarefangst er tillat for innenbygdsboende, med følgende begrensninger i de ulike jaktfeltene:   * *Guslia-Fossdalen, Blåfjella og Langlia-Finnhuslia:* 50 ryper pr. jeger pr. sesong. * *Jaktfeltene Muru og Arvaslia-Tjønndalen:* 25 ryper pr. jeger pr. sesong. * *Lifjellet jaktfelt:* Rypefangst ikke tillatt.   Administrasjon gis myndighet til å tilpasse fangstreguleringer løpende utover sesongen, både i tid og rom.  ***Begrunnelse:***  Høstingsandelen er pr. 15. oktober 11 % av taksert bestand (taksert i slutten av august). Fjellstyrene i Lierne har vurdert med bakgrunn i moderne rypeforskning og takstresultater i 2019 at en høstingsandel opp mot 25 % er bærekraftig i 2019. Tiltakene er i tråd med vedtatte *Forvaltningsplan for lirype i statsallmenningene i Lierne*. |
| **Sak nr.**  **L 18/2019** | Søknad om utlegging av båt ved Langvatnet i Vestre finnli statsallmenning – søker: Anders by, 7884 Sørli |
|  | Styrets vurdering: Forslag til vedtak ble enstemmig godkjent. Vedtak: Fjellstyrene i Lierne gir Anders By, 7884 Sørli, tillatelse til å legge ut båt ved Langvatnet som omsøkt. Det skal skrives en avtale mellom Fjellstyrene i Lierne og Anders By om retten til båtopplaget. Det skal settes følgende vilkår:   * Båtopplaget er knyttet til fiske Langvatnet og er ikke et festepunkt. Båtopplaget gir heller ingen eiendomsrett til plassen båten ligger på. * Båtopplaget skal ikke plasseres slik at det er til utilbørlig fortrengsel eller ulempe for andre. Båten må ikke lagres nær mye brukte leirplasser (nærmere enn 100 meter). * Hvis båten skifter eier, f.eks. ved arv, salg, e.l., må ny eier sende søknad om båtopplag til Fjellstyrene i Lierne. * Fjellstyrets tillatelse til båtopplag er knyttet til retten til å fiske med faststående redskap og oter. Hvis Anders By blir utenbygdsboende, opphører tillatelsen til båtopplaget.   Det minnes om at det i tillegg til Fjellstyrets godkjennelse, kreves tillatelse fra vernemyndigheten for Arvaslia naturreservat.  ***Begrunnelse:***  Langvatnet er et stort og produktivt fiskevatn og tåler betydelig mer fiske enn det som blir tatt opp i dag. Det antas at uttaket av fisk i Langvatnet har gått ned de siste 10-årene. Mer fiske i Langvatnet er positivt fordi det kan bidra til bedre kvalitet på fisken. Anders By er innenbygdsboende og har rett til å fiske med faststående redskap og oter. |

***Diskusjonssaker:***

**Dato for neste styremøte: torsdag 05.12.2019 i Sørli, som blir et fellesmøte med nytt og gammelt fjellstyre.**

**Lierne den 25.10.2019.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.